Džets Lī

Džets Lī (; dzimis  Pekinā), īstajā vārdā Li Liaņdzje (, Lǐ Liánjié) ir ķīniešu kinoaktieris, ušu meistars.

Pseidonīmu "Džets Lī" (Reaktīvais Lī) aktieris pieņēma atpazīstamības nolūkos ASV kinoindustrijā.

 Biogrāfija 
Skolu viņš sāka apmeklēt 8 gadu vecumā un bija vecākais klasē. Džets uzreiz iepatikās skolotājiem, viņš bieži palīdzēja vadīt fiziskās kultūras stundas. Pēc pirmās klases Džetu (tāpat kā citus skolēnus) uz vasaru aizsūtīja uz sporta nometni, kur viņš sāka apgūt ušu. Vēlāk Lī atzinās, ka nokļuvis ušu sekcijā netīšām. Pēc vasaras brīvlaika visi bērni atgriezās mājās, bet Džetam — vienīgajam no vienaudžiem — ieteica turpināt ušu treniņus. No šī brīža Lī katru dienu apmeklēja treniņus. Izejot vairākas atlases, Džets Lī 1972. gadā iekļuva nacionālajā ušu čempionātā un ieguva balvu "Labākais meistars". Pēc šīs uzvaras viņu atbrīvoja no mācībām parastajā skolā un lielāko daļu laika Lī pavadīja sporta zālē, uzlabojot meistarību.

1974. gadā Ķīnā norisinājās jaunā ušu meistaru atlase, izvēlējās labākos no labākajiem. Rezultātā tika izveidota Nacionālā valsts ušu līga (tajā bija 30 cilvēku arī Džets Lī). ASV sacensībās komandai vajadzēja pārstāvēt Ķīnas Tautas Republiku. Šis brauciens, kā apliecināja pats Džets Lī, ieņem īpašu vietu viņa dzīvē. Pirms komandējuma visiem sportistiem notika instruktāža — ko drīkst darīt Štatos un ko darīt nav ieteicams. Brīdināja arī par viesnīcas numuru noklausīšanos un izsekošanu. Interesanti, ka mazais Lī mēģināja noklausīšanās ierīces atrast saviem spēkiem. Kā viņš rakstīja savā biogrāfijā, esot amerikāņu viesnīcas numuriņā, viņš pēc kārtas gāja klāt pie vāzes, spoguļa, telefona un skaļi teica, ka grib šokolādi, saldējumu un augļus. Uz kādu laiku Džets atstāja numuriņu, bet atgriezies ieraudzīja, ka uz galda stāvēja viss, ko bija lūdzis. Braucienā pa ASV, Ķīnas sportistus apsargāja vairāki desmiti CIP aģentu, Valsts Departamenta darbinieku un policistu. Lī sniegumu atzīmēja pats prezidents Ričards Niksons. Ieraudzīt to kā dzīvo cilvēki rietumos, tajā skaitā ASV, bagātīga dzīve — mazajam Džetam bija kultūras šoks. Runājoties ar amerikāņiem, viņš novēroja, ka tie ir diezgan draudzīgi un diez vai var būt ienaidnieki. Īsumā, kopš Lī brauciena uz ASV, viņa skats uz ārpasauli sāka mainīties.

Atgriezies dzimtenē, Lī piedalījās pirmajā Nacionālajā ušu čempionātā jauniešiem (1974). Viņš izcīnīja pirmo vietu daudzcīņā un kompleksos ar Dao zobenu. Džetu Lī sāka trenēt labākie cīņas mākslu meistari, kurus varēja atrast Ķīnā. 1975. gadā, 12 gadu vecumā, Lī aizsūtīja uz Trešā Nacionālā Ušu Čempionāta atlasi. Viņš uzvarēja uzreiz 5 disciplīnās no 5 iespējamām (pretinieki bija pieauguši sportisti). Tajā pašā gadā Džets izcīnīja 4 zelta medaļas Trešajā Čempionātā Pekinā (daudzcīņā, kompleksā bez ieročiem, kompleksā ar šķēpu, kompleksā ar Dao zobenu).

1976.-1977. gados Ķīnas izlase brauca pasules tūrē: sportisti demonstrēja dažādus ušu paņēmienus. Džetu Lī, kā "pārbaudītu" cilvēku un pazīstamu sportistu, Ķīnas valdība sāka aicināt uz valsts banketiem un tikšanos ar ārvalstu delegācijām. Izbraukuma paraugdemonstrējumi 1979. gadā notika arī Lielbritānijā.

1977. gadā Nacionālajās Ušu Sacensībās Džets Lī izcīnīja pirmo vietu kompleksā ar Dao zobenu, kā arī bija izcilākais starp "garā dūre" stila sekotājiem. 1978. gadā — Džets Lī atkal izcīna zeltu (daudzcīņā, kompleksā bez ieročiem, kompleksā ar Dao zobenu). 1979. gadā Ceturtajā Ķīnas Ušu Čempionātā uzvarēja daudzcīņā, "garās dūres" stilā, kompleksā bez ieročiem, kompleksā ar Dao zobenu, paraugdemonstrējumu cīņās.

 Kino karjera 

 1980.—1990. gadi 
Āzijas kinoindustrija Džetu Lī uzaicināja 18 gadu vecumā. Uz ekrāniem viņš nokļuva pateicoties saviem sasniegumiem sportā. Ušu sacensībās viņu pamanīja režisori un uzaicināja filmēties, solot no viņa izveidot otru Brūsu Lī. Pirmā (un uzreiz galvenā un pamanāmākā) loma mākslas filmā The shaolin temple 1982. gadā. Filma guva lielu atsaucību un tika uzfilmēti vēl divi turpinājumi — Shaolin Temple 2: Kids from Shaolin (1983) un Shaolin Temple 3: Martial Arts of Shaolin (1986). Šīs trīs filmas tiek uzskatītas par labākajām šaolinu filmām. Principā, pēc šaolinu triloģijas filmēšanas Lī ieguva iesauku "Džets" () — "Reaktīvais".

 1990.—2000. gadi 
Nākamās ievērības cienīgās kinolentes ar Džeta Lī piedalīšanos — filmu sērija Once Upon a Time in China (1991), Once Upon a Time in China 2 (1992) un Once Upon a Time in China 3 (1993). Tur viņš tēlo tautas varoni-atbrīvotāju, kung-fu meistaru un dziednieku Vongu Feju Hunu. Lieliska sitienu tehnika, triku izpildījums arī ievieto šo filmu triloģiju austrumu cīņas mākslu pasaules šedevros.

Var atzīmēt arī filmu The Legend (1993) un The Legend 2 (1993), kur Džets Lī atveido jaunu kung-fu meistaru Fongu Sai Juku. Šīs divas filmas uzņemtas labākajās austrumu cīņas mākslu filmu tradīcijās un tiek uzskatītas par Honkongas filmu klasiku. Vēl viena filma — "Leģendas dūre" (Fist of Legend, 1994) — sava veida Brūss Lī Fist of Fury atveidojums (līdzīgi sižeti).

1998. gadā Džets Lī debitē Holivudā. Viņu uzaicina atveidot slikto varoni kases grāvējā "Nāvējošais ierocis 4" (). Džets pirmo reiz atveido ļauno personāžu.

 2000. gads — pašlaik 
Tālāk seko rinda ar veiksmīgām kinolentēm: "Romeo jāmirst" () (2000), "Drakona skūpsts" () (2001), "Vienīgais" () (2001), "Varonis" () (2002), "No šūpuļa līdz kapam" (), kur viņa pretinieks ir cits pazīstams austrumu cīņu speciālists un filmu zvaigzne Marks Dakaskoss, (2003), "Denijs — ķēdes suns" () (2005), "Bezbailīgais" () (2006), "Karš" () (2007).
Vienā no pēdējiem darbiem — "Aizliegtā valstība" () (2008), Džets Lī filmējās kopā ar citu kulta aktieri Džekiju Čanu, kā arī kārtējā piedzīvojumu filmas sērija "Mūmija: Pūķa imperatora kapenes" ().

Interesanti, ka Holivudā Džetam Lī piedāvāja filmēties kinotriloģijā "Matrikss", kā arī filmā "Tīģeris un drakons", bet aktieris atteicies. Kā paskaidrojis vairākās intervijās pats aktieris, darījis to tādēļ, ka apsolījis sievai — ja viņa gaidīs mazuli — palikt kopā ar viņu līdz pat dzemdībām un nestrādāt. Piedāvājums no Ana Lī filmēties filmā "Tīģeris un drakons" nācis tieši tad, kad Lī sieva palika stāvoklī. Tā Džets turēja doto vārdu. Par "Matrikss", Džets nolēma, ka viņa klātbūtne un meistarība tur nebūs nepieciešama, jo tik datorizētā filmā var filmēties arī vienkārši aktieri.

 Privātā dzīve 

Džets Lī ir tibetiešu budisma sekotājs. Zināms, ka vismaz vienu reizi personīgi ticies ar Dalai-Lamu. 2007. gadā Lī publiski paziņoja, ka nav par Tibetas neatkarību, paskaidrojot to ka, ja cilvēks piekrīt Dalai-lamas reliģiskiem uzskatiem, tad viņam nav obligāti jāseko viņa politiskajiem uzskatiem.

1987. gadā Džets Lī apprecas ar sportisti Huanu Cjuijaņu, kura kopā ar viņu piedalījās Ķīnas ušu izlasē, kā arī filmējās filmā "Šaolina templis". Laulībā piedzima divas meitas. 1990. gada viņi izšķīrās.

1999. gadā Džets Lī apprecējās otrriez. Par viņa sievu kļūst Honkongas aktrise Nina Li Čī (). Pāris audzina 2 bērnus: Džeinu (dzimusi 2000. gadā) un Džadu (2002).

2004. gadā Džets Lī ar meitu atpūtās Maldīvijā, kad to piemeklēja dabas stihija — dienvidautrumāzijas cunami. No sākuma uzskatīja, ka Lī ir gājis bojā, bet vēlāk izrādījās, ka viņš ir tikai savainojis kāju, glābjot meitu viesnīcas vestibilā.Jet Li Biography on the Internet Movie Database

Džets Lī ir Sarkanā Krusta biedrs un nodarbojas ar labdarību.

 Filmogrāfija 
 Gads Nosaukums(latviešu vai angļu valodā) Nosaukums(ķīniešu valodā) 1982  Shaolin Temple  少林寺 1984  Kids From Shaolin  少林小子 1986  Born to Defence  中華英雄 Martial Arts of Shaolin  南北少林 1989  Dragon Fight  龍在天涯 1991  "Reiz Ķīnā" (Once Upon a Time in China)  黃飛鴻 1992  "Reiz Ķīnā 2" (Once Upon a Time in China II)  黃飛鴻之二男兒當自强 The Master  龍行天下 Swordsman II  笑傲江湖之東方不敗 1993  Tai Chi Master  太極張三豐 Fong Sai-yuk  方世玉 Fong Sai-yuk II  方世玉續集 Kung Fu Cult Master  倚天屠龍記之魔教教主 Last Hero in China  黃飛鴻之鐵雞斗蜈蚣 "Reiz Ķīnā 3" (Once Upon a Time in China III)  黃飛鴻之三：獅王争霸 1994  The Bodyguard from Beijing  中南海保鑣 Fist of Legend  精武英雄 The New Legend of Shaolin  洪熙官之少林五祖 1995  High Risk  鼠胆龍威 My Father Is a Hero  給爸爸的信 1996  Black Mask  黑俠 Dr. Wai in "The Scripture with No Words"  冒險王 1997  Once Upon a Time in China and America  黃飛鴻之西域雄獅 1998  Hitman  殺手之王 "Nāvējošais ierocis 4" (Lethal Weapon 4)  致命武器4 2000  "Romeo ir jāmirst" (Romeo Must Die)  致命羅密歐 2001  "Vienīgais" (The One)  最後一強 "Drakona skūpsts" (Kiss of the Dragon)  龍之吻 2002  Hero  英雄 2003  "No šūpuļa līdz kapam" (Cradle 2 the Grave)  同盜一擊 2005  Unleashed  不死狗 (鬪犬) 2006  "Bezbailīgais" (Fearless)  霍元甲 2007  "Karavadoņi" (The Warlords)  投名狀 "Cīņa" (War)  玩命對戰 2008  "Aizliegtā valstība" (The Forbidden Kingdom)  功夫之王 "Mūmija: Pūķa imperatora kapenes" (The Mummy: Tomb of the Dragon Emperor)  盜墓迷城3 2009  The Founding of a Republic  建國大業 2010  Ocean Heaven  海洋天堂 "Neiznīcināmie" (The Expendables)  浴血任務 2011  The Sorcerer and the White Snake  白蛇傳說之法海 Flying Swords of Dragon Gate  龍門飛甲 2012  "Neiznīcināmie 2" (The Expendables 2)  敢死队2 2013  Badges of Fury  不二神探 2014  "Neiznīcināmie 3" (The Expendables 3)  敢死队3 2016  League of Gods  封神榜 2017  Gong Shou Dao  功守道 2020  "Mulana" (Mulan)   花木蘭TBA Biao Ren  

 Atsauces 

 Ārējās atsauces 



Kategorija:1963. gadā dzimušie
Kategorija:Pekinā dzimušie
Kategorija:Ķīniešu kinoaktieri
Kategorija:Kaujas mākslas meistari